La koloroj kaj ties signifoj estas tre inspiritaj de la originala flago de [Jim Evans]. La blua reprezentas senkaŝecon kaj honestecon inter oni kaj oniaj vivkunuloj. La ruĝa reprezentas amon kaj pasion. Ilia egala kunesto en la koro reprezentas harmonian kaj egalpovan kuneston de pluraj amoj kaj amrilatoj. La flava reprezentas gravecon kaj aŭtentikecon de la emocia ligo kun oniaj vivkunuloj. La nigra ekster la koro reprezentas solidarecon kun tiuj, kiuj devas kaŝi sian rilaton de la ĉirkaŭa mondo pro socia premo. Samkiel la nigra tamen ne penetras en la internon de la koro, tiel same oni bezonas kaŝi nenion en sia propra koro kaj siaj propraj amrilatoj, kie la amo estas plena kaj honesta.
Own work
Tirifto